3.9.19

## שנת מב"ל – ציפיות ויעדים

שנת מב"ל מהווה מבחינתי הזדמנות לצמיחה, למידה ושאלת שאלות.

ברמה האישית, אני מגיעה למב"ל לאחר רצף תפקידים מאוד אינטנסיביים ותובעניים, והשנה הזו מהווה עבורי הזדמנות לבלות זמן בחיק המשפחה ולעסוק בפעילויות ותחביבים שלי (ריצה, טיולים, קריאת ספרים).

הבקשה שלי להיות בצוות עם שותפים בינלאומיים, הגיעה לאור ההזדמנות הטמונה בכך, והיעד שלי לשיפור ו'שכלול' רמת האנגלית שלי לצד היכרות רחבה יותר עם תרבויות ארגוניות בצבאות זרים.

ברמה המקצועית, מעבר להרחבת אופקים ולידע הרב שאני מצפה ובטוחה כי אזכה לרכוש בתחומים ביטחוניים, לאומיים, חברתיים ואסטרטגיים, אני מצפה לשיפור מיומנויות וכישורי הלמידה שלי, אשר מאז התואר השני שלמדתי בשנת 2006, די קהו...ובעיקר, מקווה שילוו אותי סימני שאלה רבים.

בברכה, נורית קדוש

 צוות 2

### nuronkad@gmail.com